शहर के बाजारों को छोड़ लैंड विभाग गुरु की वडाली-छेहर्टा में हटा रहा कब्जे
शहरमें जगह जगह हुए नाजायज कब्जों के बीच जहां आम शहरी परेशानी झेल रहा है, वहीं नगर निगम हर रोज कार्रवाई की बात कहकर अपने जिम्मेदारी से पल्ला झाड़ने में लगा है। अगर यह कहा जाए कि निगम ने अपनी जिम्मेदारी को केवल फार्मेलिटी तक ही सीमित कर दिया है तो यह कुछ गलत नहीं होगा।
हालात यह है कि सबसे अधिक कब्जे तो शहर की चारदीवारी वाले बाजारों में दुकानदारों ने कर रखें है, लेकिन निगम को होनहार लैंड विभाग छेहर्टा और गुरु की वडाली में कार्रवाई करने में लगा है। लैंड विभाग के इंस्पेक्टर जनकराज सिंह, जिनके नेतृत्व में सोमवार को यह कार्रवाई की गई, कहते हैं कि उनकी टीम ने गुरु की वडाली और छेहर्टा में कई जगहों पर एक्शन किया है। इस दौरान काफी मात्रा में फुटपाथों सड़कों पर लगे नाजायज सामान को कब्जे में लिया गया है। शहर में जगह-जगह कब्जों को छोड़ निगम की टीम का छेहर्टा में कार्रवाई करने जाना इसमें कोई तर्क नजर नहीं आता। पूछने पर लैंड इंस्पेक्टर कहते हैं कि जल्द ही वह शहर के अंदरूनी बाजारों में भी कार्रवाई करेंगे। कब्जे कैसे दूर होंगे इस बारे में पूछने पर उनका रटा रटाया जवाब मिलता है कि लैंड विभाग के पास एक ही ट्रक है और जैसे ही यह बाजार में प्रवेश करता है कब्जा करने वाले अलर्ट हो जाते हैं। इसलिए सामान कब्जे में नहीं पाता, लेकिन इंस्पेक्टर साहिब यह बात भूल गए कि अगर विभाग ने तय कर लिया हो कि नाजायज कब्जे नहीं होने दिए जाएंगे तो कब्जा करने वालों की हिम्मत नहीं कि वह कानून के खिलाफ जा सकें। निगम की लचर कार्यप्रणाली ने कब्जा करने वालों के हौसले बुलंद कर रखे हैं। इधर निगम कब्जे हटाने की कार्रवाई करता है, उधर लैंड विभाग की टीम के बाजार से निकलते ही फिर कब्जे की दुकानें उसी तरह सज जाती है।
जहां कब्जों की वजह से हर वक्त जाम लगा रहता है, उन बाजारों को छोड़ कर गुरु की वडाली में कार्रवाई करने जाने में कोई तर्क नजर नहीं आता।
सरेआम कब्जे, लोगों में
नहीं है निगम का खौफ
बाजारोंमें सरेआम कब्जे यह साबित करते हैं कि इन कब्जाधारकों को निगम का खौफ नहीं है। अगर ऐसा होता तो आज शहर की यह हालत होती। इतना ही नहीं बाजारों में कब्जा करने वाले अपनी मर्जी से जहां दिल करता है, रेहड़ी या फड़ी लगा लेते हैं। यह चाहे कटड़ा जैमल सिंह बाजार हो, चौक फरीद, राम बाग, रेलवे रोड, लिंक रोड, बस स्टैंड या शहर के दूसरे बाजार। इन कब्जों के कारण बाजारों की चौड़ी सड़कें भी सिकुड़ कर चुकी है और इन पर कब्जों ने इस कदर पक्का अड्डा बना लिया है कि 60 फीट चौड़ी सड़क 20 फीट से भी कम रह गई है।
hin_Deva hin_Deva hin_Deva hin_Deva hin_Deva hin_Deva hin_Deva